section_heading: Recenzije i nasljeđe
paragraph_text: U Lubbock Avalanche-Journalu objavljena je i pozitivna recenzija Jona Clemensa. Naslovnu je pjesmu nazvao virtualnim zvučnim putovanjem, izjavio je da se kreće brzo, glasno i divlje te da tijekom dijela I Get Up, I Get Down dolazi do savršenog kontrasta; također je pohvalio vokale tijekom tog dijela pjesme. Imao je visoko mišljenje o suradnji Howea i Wakemana, ali je upozorio na to da bi zbog čestih izmjena tempa slušatelj mogao zaboraviti na glazbu.<ref> U recenziji za San Mateo Times Peter J. Barsocchini komentirao je da su koncept [albuma] i izvedbe [pjesama] dobre, a da je naslovna pjesma najvjerojatnije najbolja pjesma u karijeri skupine. Za And You and I izjavio je da je zanimljiv spoj akustične i elektroničke glazbe koja je čvrsto [...] obrađena, dok je za Siberian Khatru rekao da je usporediva s albumom Fragile jer ne razvija stil skupine kao druge dvije pjesme.<ref>